“સરદાર સાહેબે દેશને જોડવાનું કામ કર્યું છે જેને હવે કોઈ તોડી નહીં શકે. જો સરદાર સાહેબ ન હોત તો આજે ભારત નો નકશો જુદો હોત. ગુજરાતના એક અનોખા સપુતને ગૌરવ અપાવવા માટે, ગુજરાતના બીજા એક પનોતા પુત્રનાં મનોરથ અને આગેવાનીમાં સાકાર થયેલું આ ભગીરથ અભિયાન ગુજરાત માટે બેવડા ગૌરવ અને તમામ દેશવાસીઓ માટે અત્યંત ખૂશીની બાબત છે. માત્ર ગુજરાત જ નહીં પશ્ચિમ ભારતના મહત્વના પ્રવાસન સ્થળો તરીકે વિકસવા જઈ રહેલું ‛સ્ટેચ્યુ ઓફ યુનિટી’ વિશ્વફલક પર સરદાર, નર્મદા અને ગુજરાતને ઓળખ અપાવશે. આ પ્રોજેક્ટને કારણે ગુજરાતના પ્રવાસન ઉદ્યોગને મોટો વેગ મળશે. આજુબાજુના વિસ્તારોમાં મોટાપાયે રોજગારીની અનેકવિધ નવી તકો ઊભી થશે. સ્થાનિકોનું જીવનધોરણ ઊંચુ આવશે.”